1999D0352 — DA — 27.03.2015 — 002.001

Dette dokument er et dokumentationsredskab, og institutionerne påtager sig intet ansvar herfor

►B KOMMISSIONENS AFGØRELSE af 28. april 1999 om oprettelse af Det Europæiske Kontor for Bekæmpelse af Svig (OLAF) (meddelt under nummer SEK(1999) 802) (1999/352/EF, EKSF, Euratom) (EFT L 136, 31.5.1999, p.20)

Ændret ved:









▼B

KOMMISSIONENS AFGØRELSE

af 28. april 1999

om oprettelse af Det Europæiske Kontor for Bekæmpelse af Svig (OLAF)

(meddelt under nummer SEK(1999) 802)

(1999/352/EF, EKSF, Euratom)







KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, særlig artikel 162, under henvisning til traktaten om oprettelse af Det Europæiske Kul- og Stålfællesskab, særlig artikel 16, under henvisning til traktaten om oprettelse af Det Europæiske Atomenergifællesskab, særlig artikel 131, og ud fra følgende betragtninger: (1) Institutionerne og medlemsstaterne tillægger beskyttelsen af Fællesskabernes finansielle interesser og bekæmpelsen af svig og alle andre former for ulovlig virksomhed, der skader Fællesskabernes finansielle interesser, stor betydning; vigtigheden af denne indsats bekræftes af EF-traktatens artikel 209 A, EKSF-traktatens artikel 78i og Euratom-traktatens artikel 183 A, samt af EF-traktatens artikel 280 efter Amsterdam-traktatens ikrafttræden; (2) det er nødvendigt at anvende alle til rådighed stående midler for at nå disse mål, bl.a. i forbindelse med de undersøgelser, som skal udføres på fællesskabsplan, samtidigt med at den nuværende ansvarsfordeling og ansvarsbalance mellem medlemsstaterne og Fællesskaberne bevares; (3) opgaven med at foretage administrative undersøgelser med henblik på beskyttelse af Fællesskabernes finansielle interesser har hidtil været pålagt »Taskforcen for Koordinering af Svigbekæmpelse«, som efterfulgte »Enheden for Koordinering af Bedrageribekæmpelse« (UCLAF); (4) behovet for at gøre bekæmpelsen af svig og andre ulovlige aktiviteter, som skader Fællesskabernes finansielle interesser, mere effektiv, gør det nødvendigt at oprette et europæisk kontor for bekæmpelse af svig, i det følgende benævnt »Kontoret«, som skal kunne udøve sine beføjelser i fuld uafhængighed; (5) den uafhægighed, som denne afgørelse og Rådets forordninger (EF) og (Euratom) giver direktøren for Kontoret, og den rolle, som de nævnte retsakter tillægger overvågningsudvalget, skal sikre, at Kontorets undersøgelsesopgaver kan udføres korrekt, uden at det griber ind i Kontorets øvrige opgaver, såsom dem, der henhører under Kommissionens beføjelser, navnlig på lovgivningsområdet; (6) det ansvarsområdet, der er tillagt Kontoret, omfatter ud over beskyttelsen af de finansielle interesser også alle aktiviteter i forbindelse med beskyttelsen af Fællesskabernes interesser mod uregelmæssigheder, som kan give anledning til, at der rejses administrative sager eller straffesager; (7) definitionen af Kontorets opgaver omfatter alle de opgaver, som hidtil har været udført af »Taskforcen for Koordinering af Svigbekæmpelse«, herunder de opgaver, der vedrører udarbejdelse af lovgivning og administrative bestemmelser inden for Kontorets arbejdsområder, også når der er tale om de instrumenter, der henhører under afsnit VI i traktaten om Den Europæiske Union — ud fra følgende betragtninger: TRUFFET FØLGENDE AFGØRELSE:







Artikel 1

Oprettelse af Kontoret

Der oprettes et europæisk kontor for bekæmpelse af svig (OLAF), i det følgende benævnt »Kontoret«. ►M1 —————»—————«————— ◄

Artikel 2

Kontorets opgaver

1. Kontoret udøver Kommissionens beføjelser angående eksterne administrative undersøgelser med henblik på at styrke bekæmpelsen af svig, korruption og alle andre former for ulovlig virksomhed, der skader ►M1 Unionens ◄ finansielle interesser, og med henblik på at bekæmpe svig i forbindelse med andre forhold eller andre former for virksomhed udført i strid med ►M1 EU-rettens ◄ .

Kontoret skal udføre interne administrative undersøgelser med henblik på at:

a) bekæmpe svig, korruption og alle andre former for ulovlig virksomhed, der skader ►M1 Unionens ◄ finansielle interesser

b) efterspore alvorlige tjenstlige forseelser, der kan udgøre en tilsidesættelse af tjenestemændenes og de øvrige ansattes pligter, og som kan give anledning til disciplinærsager og i givet fald straffesager, eller som kan udgøre en tilsidesættelse af de tilsvarende pligter, der påhviler medlemmer af institutionerne og organerne, ledere af organerne eller medlemmer af personalet ved institutionerne og organerne, som ikke er underlagt Vedtægten for tjenestemænd i De Europæiske Fællesskaber og ansættelsesvilkårene for de øvrige ansatte i ►M1 Unionens ◄ .

Kontoret udøvet Kommissionens beføjelser på dette område, sådan som de er fastlagt i de bestemmelse, der er fastlagt inden for de rammer og grænser og på de betingelser, som er fastsat i traktaterne.

Kommissionen og de øvrige institutioner og organer kan også pålægge Kontoret undersøgelsesopgaver inden for andre områder.

2. Kontoret har til opgave at stå for den bistand, som Kommissionen skal yde i forbindelse med samarbjdet med medlemsstaterne om bekæmpelse af svig. ►M2 ————— ◄

3. Kontoret har til opgave at udvikle bekæmpelsen af svig, jf. stk. 1. ►M1 Dette kan ske gennem deltagelse i de aktiviteter, der foregår i internationale organer og sammenslutninger, som er specialiseret i bekæmpelse af svig og korruption, med det primære formål at udveksle bedste praksis. ◄

▼M2

4. Kontoret har til opgave at forberede Kommissionens initiativer med hensyn til lovgivning og andre retsforskrifter med henblik på bekæmpelse af svig, jf. stk. 1.

▼B

5. Kontoret har til opgave at udføre alle Kommissionens øvrige operationelle aktiviteter med henblik på bekæmpelse af svig, jf. stk. 1, herunder at:

a) udvikle de nødvendige infrastrukturer

b) sørge for indsamling og udnyttelse af oplysninger

c) yde teknisk bistand til de øvrige institutioner og organer og til de kompetente myndigheder i medlemsstaterne, bl.a. med hensyn til uddannelse.

6. Kontoret samarbejder direkte med politi- og retsmyndighederne.

7. Kontoret repræsenterer Kommissionens tjenestegrene i de relevante fora på de områder, der er omhandlet i denne artikel.

Artikel 3

Uafhængighed i forbindelse med undersøgelsesarbejdet

Kontoret udøver de undersøgelsesbeføjelser, der er omhandlet i artikel 2, stk. 1, i fuld uafhængighed. Ved udøvelsen af sine beføjelser må ►M1 generaldirektøren ◄ hverken søge eller modtage instrukser fra Kommissionen eller fra nogen regering eller institution eller noget andet organ.

Artikel 4

Overvågningsudvalg

Der nedsættes et overvågningsudvalg, hvis sammensætning og beføjelser fastslægges i ►M1 EU-lovgivningen ◄ . Udvalget udøver regelmæssigt kontrol med udførelsen af Kontorets undersøgelsesarbejde.

▼M1

Artikel 5

Generaldirektøren

1. Kontoret ledes af en generaldirektør. Generaldirektøren udpeges af Kommissionen efter proceduren i stk. 2. Generaldirektøren udpeges for syv år, og mandatet kan ikke forlænges.

Generaldirektøren er ansvarlig for kontorets gennemførelse af undersøgelser.

2. For at udpege en ny generaldirektør offentliggør Kommissionen en indkaldelse af ansøgninger i Den Europæiske Unions Tidende. Offentliggørelsen finder sted senest seks måneder inden udløbet af den siddende generaldirektørs mandat. Når overvågningsudvalget har afgivet en positiv udtalelse om Kommissionens udvælgelsesprocedure, udarbejder Kommissionen en liste over tilstrækkeligt kvalificerede kandidater. Efter samråd med Europa-Parlamentet og Rådet udpeger Kommissionen generaldirektøren.

3. Over for generaldirektøren udøver Kommissionen de beføjelser, der er tillagt ansættelsesmyndigheden. Enhver beslutning om indledning af en disciplinærsag mod generaldirektøren i henhold til artikel 3, stk. 1, litra c), i bilag IX til tjenestemandsvedtægten skal gøres til genstand for en begrundet beslutning, som træffes af Kommissionen efter høring af overvågningsudvalget. Denne afgørelse meddeles Europa-Parlamentet, Rådet og overvågningsudvalget til orientering.

▼B

Artikel 6

Kontorets funktionsmåde

▼M1

1. Generaldirektøren udøver over for kontorets ansatte de beføjelser, som er tillagt ansættelsesmyndigheden og den myndighed, der har kompetence til at indgå ansættelseskontrakter. Han kan uddelegere sine beføjelser. Han fastsætter ansættelsesvilkårene, herunder vilkårene for kontrakternes varighed og fornyelsen heraf, i overensstemmelse med vedtægten og ansættelsesvilkårene for de øvrige ansatte.

2. Generaldirektøren forelægger i rette tid og efter høring af overvågningsudvalget generaldirektøren for budget et foreløbigt budgetforslag, som skal indgå i bilaget vedrørende kontoret i den sektion af Den Europæiske Unions almindelige budget, som vedrører Kommissionen.

3. Generaldirektøren er anvisningsberettiget for så vidt angår de bevillinger, der er anført i bilaget vedrørende kontoret i den sektion af Den Europæiske Unions almindelige budget, som vedrører Kommissionen, og de bevillinger, der er anført i budgetposterne for bekæmpelse af svig, hvor han i henhold til de interne regler får beføjelse til at gennemføre det almindelige budget. Han kan uddelegere sine beføjelser til ansatte, der er underlagt vedtægten eller ansættelsesvilkårene for de øvrige ansatte, i overensstemmelse med nævnte interne regler.

4. Kommissionens beslutninger om sin interne organisation finder anvendelse på kontoret, i det omfang de er forenelige med de bestemmelser vedrørende kontoret, der er vedtaget af EU-lovgiveren og i denne afgørelse.

▼B

Artikel 7

Virkningstidspunkt

Denne afgørelse får virkning fra ikrafttrædelsen af Europa-Parlamentets og Rådets forordning (EF) om undersøgelser, der foretages af Det Europæiske Kontor for Bekæmpelse af Svig. ►M1 —————»—————«————— ◄